शाहरुख खान के जन्मदिन पर बॉलीवुड एक्टर ने किया ट्वीट, कहा- 'डर' और 'बाजीगर' से फैन था और अब...  
शाहरुख खान के जन्मदिन पर बॉलीवुड एक्टर ने किया ट्वीट
एक्टर ने कहा कि 'डर' और 'बाजीगर' से ही फैन था..
शाहरुख खान के लिए बॉलीवुड एक्टर का ट्वीट हुआ वायरल
बॉलीवुड के किंग यानी शाहरुख खान (Shah Rukh Khan) आज अपना 54वां जन्मदिन मना रहे हैं. किंग खान के जन्मदिन पर उन्हें चारों तरफ से ढेर सारी बधाइयां मिल रही हैं. यहां तक कि शाहरुख खान को जन्मदिन की बधाई देने के लिए उनके बंगले मन्नत के बाहर फैंस की भीड़ इकट्ठी हो गई थी. लेकिन हाल ही में बॉलीवुड एक्टर कमाल आर खान (Kamaal R Khan) ने शाहरुख के जन्मदिन पर ट्वीट किया है, जो सोशल मीडिया पर खूब वायरल हो रहा है. इस ट्वीट में कमाल आर खान ने बताया कि वह शाहरुख खान की डर और बाजीगर फिल्म देखकर ही उनके बहुत बड़े फैन बन गए थे.
Bhai Jaan @iamsrk I was your biggest fan at the time of #Darr and #Baazigar and I still love you from bottom of my heart. Wishing you a very happy birthday! All the very best for your next film.

कमाल आर खान (Kamaal R Khan) ने शाहरुख खान (Shah Rukh Khan) को अपने ट्वीट के जरिए जन्मदिन की खूब सारी बधाई दी. किंग खान के लिए किये ट्वीट में केआरके ने लिखा, "भाईजान शाहरुख खान, मैं 'डर' और 'बाजीगर' से ही आपका बहुत बड़ा फैन हूं और आज भी मैं आपको दिल से बहुत प्यार करता हूं. आपको जन्मदिन की बहुत सारी बधाई. आपकी अगली फिल्म के लिए भी आपको ढेर सारी शुभकामनाएं." इसके अलावा कमाल आर खान ने शाहरुख के जन्मदिन पर एक फोटो शेयर की है, जिसमें केआरके के बच्चे शाहरुख खान के साथ खड़े नजर आ रहे हैं. इस फोटो को शेयर करते हुए भी कमाल आर खान ने अपने बच्चों की तरफ से शाहरुख खान को  बधाई दी है. 
Uncle @iamsrk we both are wishing you a very happy birthday. We are waiting for your next film, as you know well that we do watch your films only. We Love you! pic.twitter.com/QqVO8MEvPh
शाहरुख खान (Shah Rukh Khan) का जन्मदिन हो और फैंस उन्हें बधाई न दें ऐसा होना तो मुश्किल है. किंग खान के स्टारडम और उनके प्यार करने वालों का अंदाजा इसी बात से लगाया जा सकता है कि ट्विटर पर हैप्पी बर्थडे शाहरुख खान नंबर वन पर ट्रेंड कर रहा है. वहीं, वर्क फ्रंट की बात करें तो किंग खान आखिरी बार जीरो में नजर आए थे. इस फिल्म में उनके साथ कैटरीना कैफ और अनुष्का शर्मा मुख्य भूमिका में नजर आए थे. आनंद एल राय के निर्देशन में बनी यह फिल्म बॉक्स ऑफिस पर अपना जलवा दिखाने में नाकाम रही थी. लेकिन आज भी फैंस को शाहरुख की अगली फिल्म का इंतजार है.